FBI verifică cei 25.000 de soldați ai Gărzii Naționale, trimiși la Washington pentru învestirea lui Joe Biden.
Oficialii de la FBI sunt îngrijorați de un posibil atac intern și verifică soldații Gărzii Naționale. Trupele Gărzii Naționale au fost instruite să recunoască posibile atacuri din interior. Protestele de la Capitoliu au tras un semnal de alarmă pentru liderii securității din SUA.
Ministerul Apărării din SUA este îngrijorat de un atac care să vină chiar din interiorul trupelor militare care vor asigura paza lui Joe Biden în ziua în care va fi învestit, relatează Associated Press.25.000 de soldați ai Gărzii Naționale au fost trimiși la Washington pentru ceremonia de învestire a lui Joe Biden.De ce își fac griji autoritățileDe la protestele care au avut la Capitoliu, pe 6 ianuarie 2021, oficialii din SUA acordă mult mai multă atenție serviciilor de pază și protecție.Secretarul de stat pentru Apărare, Ryan McCarthy, a declarat duminică pentru Associated Press, că autoritățile sunt conștiente că ar putea exista un astfel de atac și în ziua în care Joe Biden este învestit.Secretarul de stat a mai spus că toate trupele militare și de apărare au fost verificate, iar până în acest moment nu au fost probleme.Ryan McCarthy a mai spus că soldații au fost instruiți să recunoască o potențială amenințare internă."Încă suntem în procesul de verificare și analizăm pentru a doua oară, chiar și pentru a treia oară fiecare persoană care face parte din această operațiune", a spus Ryan McCarthy.